|  |
| --- |
| m**Republika e Kosovës****Republika Kosova – Republic of Kosovo*****Qeveria – Vlada – Government*****Ministria e Kulturës, Rinisë dhe Sportit / Ministarstvo Kulture, Omladine i Sporta / Ministry of Culture, Youth and Sports** |
|  |

***Prishtinë, 13.03.2019***

Bazuar në Marrëveshjen e Bashkëpunimit ndërmjet Ministrisë së Kulturës, Rinisë dhe Sportit si dhe Organizatës AYT CAREER te përfaqësuar nga Alba Berisha Consulting të datës 04.03.2019 me numër te protokollit 673/2019.

**Thirrje publike për ofrimin e praktikes me pagese për 50 te rinj ne resorët më të mire në Antalia të Turqisë**

Ministria e Kulturës Rinisë dhe Sportit u bënë thirrje të gjithë të rinjve të moshës 18-24 që të aplikojnë në këtë thirrje në mënyrë që të kenë mundësi të përfitojnë nga kjo praktikë me pagesë në resorët me të mira në Antalia të Turqisë (resorë me pesë yje) dhe njëkohësisht të marrin një përvojë të mirë pune.

Të gjitha shpenzimet për udhëtim, sigurim do te mbulohen nga Ministria e Kulturës, Rinisë dhe Sportit ndërsa akomodimi, viza dhe çështje tjera do te mbulohen na Organizata AYT CAREER te përfaqësuar nga Alba Berisha Consulting.

Kriteret te cilat duhet te plotësojnë këta të rinj janë si në vijim;

* Të jenë shtetas të Republikës së Kosovës
* Të jenë të moshës 18-24 vjeç
* Të kenë të përfunduar shkollimin e mesëm
* Të njohin gjuhen angleze në komunikim
* Të kenë pasaportë valide për gjashtë muaj.

Të rinjtë të cilët përzgjidhen duhet ta kenë parasysh që kjo praktikë do te zgjas **gjashtë muaj** dhe te njëjtit duhet te qëndrojnë atje për gjashtë muaj (pa te drejt kthimi për këtë kohe, vetëm ne rastet për te cilat është i domosdoshëm kthimi i tyre)

Këta te rinj te cilët do te përzgjedhën nga Ministria e Kulturës, Rinisë dhe Sportit do te nënshkruajnë kontratë me Organizatës AYT CAREER te përfaqësuar nga Alba Berisha Consulting në Kosove dhe janë te obliguar qe ti përmbahen asaj kontrate.

Dokumentet si CV, diploma e shkollës se mesme, certifikata e gjuhës angleze, kopjen e letërnjoftimit duhet të dërgohen me postë ose personalisht, në adresën e mëposhtme:

Ministria e Kulturës, Rinisë dhe Sportit

Ish-Ndërtesa e Partive Politike, Zyra e Arkivit, nr. 22,

Sheshi Nëna Terezë, Nr 35, 10000 Prishtinë

Afati për aplikim do te filloj ditën e Mërkurë me datë 13.03.2019 dhe të zgjas deri me date 20.03.2019.

Për informata shtese, mund ta kontaktoni znj. Flora Salihu ne email adresën flora.salihu@rks-gov.net ose ne numrin e telefonit 03820022244.